**Συμμετοχή του Γυμνασίου Μακροχωρίου σε Ευρωπαϊκό Πρόγραμμα Erasmus+**

Στο πλαίσιο του προγράμματος **Erasmus+ με τίτλο « Winds of Change» το οποίο χρηματοδοτήθηκε εξολοκλήρου από την Ευρωπαϊκή Ένωση, ομάδα 8 μαθητών/τριών του Γυμνασίου Μακροχωρίου με τη συνοδεία των καθηγητριών του σχολείου, Αποστόλου Μαρίας, Βάσογλου Ζαριφής και Χατζηγεωργίου Χριστίνας ταξίδεψαν από τις 2-02-2025 έως τις 8-02-25 στο Bolzano της Ιταλίας.**

Κατά τη διάρκεια της επίσκεψης οι συμμετέχοντες/ουσες είχαν την ευκαιρία να συνεργαστούν με συνομηλίκους τους από την Ευρώπη και να δημιουργήσουν νέες φιλίες, να γνωρίσουν από κοντά το εκπαιδευτικό σύστημα αλλά και την κουλτούρα της Ιταλίας και να αναπτύξουν δεξιότητες απαραίτητες για τη σύγχρονη εποχή όπως η διαπολιτισμική επικοινωνία, η ομαδική εργασία, η υπευθυνότητα, η αποδοχή και ο σεβασμός του διαφορετικού.

Η μετακίνηση αυτή αποτέλεσε μια μοναδική εμπειρία που ενίσχυσε την ευρωπαϊκή ταυτότητα των μαθητών /τριών, καλλιέργησε το αίσθημα συνεργασίας, βελτίωσε τη χρήση της ξένης γλώσσας, αναβάθμισε τις ικανότητές τους στα ψηφιακά μέσα, ανάδειξε τα ιδιαίτερα ταλέντα τους και ενίσχυσε την αυτοπεποίθησή τους.

 Στόχος του σχολείου μας είναι η προώθηση της ευρωπαϊκής διάστασης στην εκπαίδευση. Συνεπώς θα συνεχίσει να επενδύει σε δράσεις που ανοίγουν νέους ορίζοντες στη μαθησιακή διαδικασία , που ενισχύουν τη διεθνή συνεργασία και δίνουν στους μαθητές τη δυνατότητα να εξελιχθούν και να βιώσουν εμπειρίες ζωής.

Για περισσότερες πληροφορίες σχετικά με τη συμμετοχή του σχολείου μας στο πρόγραμμα Erasmus μπορείτε να ανατρέξετε στην ιστοσελίδα του σχολείου (https://gym-makroch-new.ima.sch.gr/) και στο facebook του σχολείου.

